Sooronbay Jeenbekov ham Toshkentga yetib keldi (foto)

Qirg‘iziston prezidenti Sooronbay Jeenbekov Markaziy Osiyo davlatlari rahbarlarining ikkinchi maslahat uchrashuvida ishtirok etish uchun Toshkentga keldi, deb xabar berdi O‘zA.

Oliy martabali mehmonni Islom Karimov nomidagi Toshkent xalqaro aeroportida O‘zbekiston Bosh vaziri Abdulla Aripov kutib oldi.
Markaziy Osiyo davlatlari rahbarlarining ikkinchi maslahat uchrashuvi bugun, 29-noyabr kuni bo‘lib o‘tadi.
Unda siyosiy, savdo-iqtisodiy, investitsiyaviy, transport-kommunikatsiya, madaniy-gumanitar va boshqa sohalarda mintaqaviy hamkorlikni kengaytirish masalalari muhokama qilinadi.